pythainlp/thai-wiki-dataset-v4 huggingface dataset:
วัดท้ายย่าน

วัดท้ายย่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอเมืองอ่างทอง จังหวัดอ่างทอง มีเนื้อที่ดินทั้งหมดจำนวน 35 ไร่ 3 งาน 92 ตารางวา มีที่ธรณีสงฆ์อยู่ในความปกครองอีกจำนวน 9 แปลง มีเนื้อที่รวมทั้งสิ้น 59 ไร่ 3 งาน 7 ตารางวา
วัดท้ายย่านตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 เดิมเป็นวัดร้างมีเพียงวิหารเก่า 1 หลัง ต่อมาชาวบ้านท้ายย่านได้ร่วมกับหลวงปู่เทศ บูรณะขึ้นใหม่ แล้วตั้งชื่อวัดตามชื่อบ้านท้ายย่าน ว่า "วัดท้ายย่าน"
ภายในวัดมีปูชนียวัตถุที่สำคัญคือพระพุทธไสยาสน์ (พระนอน) นามว่า "พระพุทธไสยาสน์ปุนญญาภา" ภายในวิหารก็ยังพบรูปหล่อหลวงพ่อรอด อายุกว่า 100 ปี เป็นรูปหล่อโบราณลงรักดำทั้งองค์เนื้อปูนเก่าและรูปหล่อหลวงพ่อลาภคู่กันเป็นเนื้อปูนแต่มีรอยแตกอยู่บ้าง
วัดท้ายย่านมีเกจิดัง 4 รูป คือ หลวงปู่รอด หลวงพ่อลาภ หลวงพ่อบุญและหลวงพ่อทาน
วัดทัพย่าน

วัดทัพย่าน เป็นวัดราษฎร์สังกัดคณะสงฆ์มหานิกาย ตั้งอยู่ในตำบลเที่ยงแท้ อำเภอสรรคบุรี จังหวัดชัยนาท ปัจจุบันมีพระครูพิชัยกิจจาภิรมย์ เป็นเจ้าอาวาส
วัดทัพย่านแต่เดิมเป็นวัดร้าง เรียกว่า วัดทะยาน หรือ วัดท้ายย่าน สิ่งก่อสร้างที่หลงเหลือเพียงแต่ซากโบราณซึ่งยังพอมีเค้าโครงเก่าหลงเหลืออยู่บ้าง ต่อมา พ.ศ. 2514 ได้บูรณะปฏิสังขรณ์ขึ้นมาใหม่ และกระทรวงศึกษาธิการประกาศให้เป็นวัดที่มีพระสงฆ์ เมื่อวันที่ 21 กุมภาพันธ์ พ.ศ. 2518 ได้รับพระราชทานวิสุงคามสีมาเมื่อวันที่ 18 ตุลาคม พ.ศ. 2547
วัดนี้ยังมีการพบพระปิดตา สกุลหนึ่งที่ถือกำเนิดขึ้นในตอนปลายสมัยอยุธยา พระปิดตาวัดท้ายย่านสร้างโดยพระเกจิอาจารย์นิรนาม กรุพระปิดตานี้อยู่ในชุดเบญจภาคีพระปิดตาเนื้อโลหะยอดนิยมที่มีอายุความเก่ามากที่สุด เหนือกว่าพระปิดตาวัดหนัง พระปิดตาวัดทอง และ พระปิดตาวัดโมลี
นักองค์สงวน

องค์สงวน<templatestyles src="การอ้างอิง/styles.css"/>[หมายเหตุ ก]  เป็นเจ้าชายในราชวงศ์กัมพูชา
พระประวัติ.
"พงศาวดารเมืองพระตะบอง" ของเจ้าพระยาคทาธรธรณินทร์ (เยีย) ระบุว่า องค์สงวนเป็นพระโอรสพระองค์หนึ่งของสมเด็จพระนารายณ์รามาธิบดีศรีสุริโยพรรณ (องค์เอง) พระมหากษัตริย์กัมพูชา มีพระเชษฐา คือ องค์จันทร์ (ภายหลังขึ้นครองราชย์เป็นสมเด็จพระอุไทยราชาธิราชรามาธิบดี) และมีพระอนุชา คือ องค์อิ่ม กับองค์ด้วง โดยองค์สงวนนั้นร่วมพระมารดากับองค์จันทร์ ส่วนองค์อิ่มกับองค์ด้วงร่วมพระมารดาอีกพระองค์หนึ่งด้วยกัน
"พงศาวดารเมืองพระตะบอง" พรรณนาเหตุการณ์ในสมัยองค์เอง พระบิดาขององค์สงวน ว่า ใน พ.ศ. 2325 พระบาทสมเด็จพระพุทธยอดฟ้าจุฬาโลก (รัชกาลที่ 1) แห่งกรุงเทพฯ ทรงอาศัยช่วงที่กรุงกัมพูชามีความวุ่นวายภายใน ส่งพระยายมราช (แบน) ออกไปปราบปราม ได้กรุงกัมพูชามาเป็นเมืองขึ้น และพระยายมราช (แบน) ส่งองค์เอง ซึ่งยังทรงพระเยาว์อยู่ เข้ามาที่กรุงเทพฯ แล้วรัชกาลที่ 1 ทรงตั้งเจ้าพระยายมราช (แบน) เป็นเจ้าฟ้าทะละหะ ผู้รักษากรุงกัมพูชา โดยตั้งมั่นอยู่ที่เมืองอุดงมีชัย ต่อมาใน พ.ศ. 2337 รัชกาลที่ 1 โปรดให้องค์เองกลับไปครองกัมพูชาเป็นพระมหากษัตริย์พระนามว่า สมเด็จพระนารายณ์รามาธิบดีฯ แล้วรัชกาลที่ 1 ทรงแบ่งกรุงกัมพูชาออกเป็น 2 ส่วน ส่วนหนึ่งได้แก่เมืองพระตะบอง มีเมืองเสียมเรียบเป็นเมืองขึ้น ยกให้เจ้าฟ้าทะละหะ (แบน) ปกครองโดยขึ้นตรงต่อกรุงเทพฯ และเปลี่ยนบรรดาศักดิ์เจ้าฟ้าทะละหะเป็นเจ้าพระยาอภัยภูเบศร อีกส่วนหนึ่งได้แก่ดินแดนที่เหลือของกรุงกัมพูชา ให้องค์เองปกครอง องค์เอง เมื่อได้ครองกรุงกัมพูชาแล้ว ก็มีพระโอรสพระองค์ต่าง ๆ ซึ่งรวมถึงองค์สงวนนี้
"พงศาวดารเมืองพระตะบอง" ระบุต่อว่า องค์เองครองกรุงกัมพูชาได้ 3 ปี ก็พิราลัย รัชกาลที่ 1 จึงโปรดให้องค์จันทร์ พระเชษฐาขององค์สงวน เวลานั้นพระชนม์ได้ 16 พรรษา ออกไปครองราชย์ต่อเป็นสมเด็จพระอุไทยราชาฯ และรัชกาลที่ 1 ทรงตั้งองค์สงวนเป็นอุปโยราชแห่งกรุงกัมพูชา<templatestyles src="การอ้างอิง/styles.css"/>[หมายเหตุ ข] และทรงตั้งองค์อิ่ม พระอนุชาขององค์สงวน เป็นอุปราชแห่งกรุงกัมพูชา<templatestyles src="การอ้างอิง/styles.css"/>[หมายเหตุ ค]
แต่เอกสารกัมพูชาระบุไว้ต่างออกไปว่า องค์สงวนได้เป็นอุปโยราชในรัชกาลพระบาทสมเด็จพระพุทธเลิศหล้านภาลัย (รัชกาลที่ 2) แห่งกรุงเทพฯ โดยกล่าวว่า ใน พ.ศ. 2352 รัชกาลที่ 1 สวรรคต องค์จันทร์ซึ่งขึ้นครองราชย์เป็นสมเด็จพระอุไทยราชาฯ แล้ว ส่งพระอนุชา คือ องค์สงวน กับองค์อิ่ม เข้ามายังกรุงเทพฯ เพื่อถวายบังคมพระบรมศพ และถวายบังคมรัชกาลที่ 2 พระเจ้าแผ่นดินพระองค์ใหม่ รัชกาลที่ 2 จึงทรงตั้งองค์สงวนเป็นอุปโยราชแห่งกัมพูชา เรียกว่า พระชัยเชษฐามหาอุปโยราช และตั้งองค์อิ่มเป็นอุปราชแห่งกัมพูชา เรียกว่า พระศรีชัยเชษฐามหาอุปราช โดยมิได้ปรึกษาองค์จันทร์เลย ทำให้องค์จันทร์เกิดระหองระแหงกับองค์สงวนและองค์อิ่ม
"พงศาวดารเมืองพระตะบอง" กล่าวถึงความผิดใจระหว่างองค์จันทร์และพระอนุชาเช่นกัน แต่ระบุเพียงว่า องค์จันทร์ เมื่อได้ครองราชย์แล้ว เกิดบาดหมางขึ้นกับองค์สงวน และองค์จันทร์ให้ประหารพระยาจักรี (แบน) ขุนนางผู้หนึ่งซึ่งฝักใฝ่องค์สงวน องค์สงวนจึงพาองค์อิ่ม และองค์ด้วง ผู้เป็นพระอนุชา พร้อมด้วยขุนนางกัมพูชาอีกจำนวนหนึ่ง หนีเข้ามายังกรุงเทพฯ ส่วนองค์จันทร์ไปขอกองทัพเวียดนามมาช่วยคุ้มกัน องค์สงวนประทับอยู่ในกรุงเทพฯ จนพิราลัย
หมายเหตุ.
<templatestyles src="Refbegin/styles.css" />
ศานนท์ หวังสร้างบุญ

ศานนท์ หวังสร้างบุญ (เกิด 10 ตุลาคม พ.ศ. 2532) เป็นนักเคลื่อนไหวเพื่อสังคม นักธุรกิจ และข้าราชการการเมืองชาวไทย ปัจจุบันดำรงตำแหน่งเป็นรองผู้ว่าราชการกรุงเทพมหานคร ดูแลด้านการศึกษา สังคม และงานพาณิชย์ เป็นรองผู้ว่าราชการกรุงเทพมหานครที่อายุน้อยที่สุดในประวัติศาสตร์
ประวัติ.
ศานนท์ เกิดเมื่อวันที่ 10 ตุลาคม พ.ศ. 2532 ในครอบครัวที่ประกอบธุรกิจร้านวัสดุก่อสร้าง เป็นบุตรคนโตในจำนวนพี่น้อง 4 คน ด้านชีวิตครอบครัวสมรสแล้ว มีบุตร 1 คน
สำเร็จการศึกษาระดับมัธยมศึกษาจากโรงเรียนเซนต์คาเบรียล ปริญญาตรีวิศวกรรมศาสตรบัณฑิต (วิศวกรรมอุตสาหการ) คณะวิศวกรรมศาสตร์ จุฬาลงกรณ์มหาวิทยาลัย โดยในปีการศึกษา 2553 ศานนท์ได้รับเลือกให้ดำรงตำแหน่งนายกองค์การบริหารสโมสรนิสิตจุฬาลงกรณ์มหาวิทยาลัย (อบจ.)
การทำงาน.
ช่วงเรียนมัธยมศึกษาปีที่ 3 ศานนท์เคยเปิดร้านเกมเพลย์สเตชันในตึกที่อาของเขาปล่อยเช่า แต่กิจการไม่ประสบความสำเร็จ จากนั้นเมื่อจบการศึกษาระดับปริญญาตรี เขาได้เข้าทำงานที่พรอคเตอร์ แอนด์ แกมเบิล ประเทศไทย โดยเคยดำรงตำแหน่งผู้จัดการฝ่ายจัดซื้อ ต่อมาในปี พ.ศ. 2554 ศานนท์ได้ร่วมงานกับ "ปลาจะเพียร" กลุ่มอิสระที่ช่วยเหลือชุมชนที่ได้รับผลกระทบจากอุทกภัยครั้งใหญ่
ศานนท์เป็นผู้ร่วมก่อตั้ง Satarana (สาธารณะ) เครือข่ายภาคประชาสังคมที่ทำงานเรื่องการพัฒนาเมือง และเป็นหนึ่งในทีมกลุ่มเมล์เดย์ (Mayday) ผู้ออกแบบปรับปรุงป้ายหยุดรถเมล์รูปแบบใหม่ ทั้งยังเป็นผู้ร่วมก่อตั้งกลุ่ม Trawell นอกจากนี้เขายังเคยเป็นเจ้าของกิจการ Once Again Hostel ย่านประตูผี, Luk Hostel ย่านเยาวราช รวมถึงยังเคยเป็นเจ้าของ Locall.bkk แพลตฟอร์มฟู้ดเดลิเวอรี่ ครอบคลุมพื้นที่ร้านอาหารบริเวณย่านเสาชิงช้า-ประตูผี, เยาวราช และนางลิ้นจี่
ศานนท์มีชื่อเสียงจากการร่วมต่อสู้เพื่อชุมชนที่ได้รับผลกระทบจากนโยบายภาครัฐ เช่น ชุมชนป้อมมหากาฬ โดยเขาเป็นหนึ่งในคณะกรรมการร่วมประชุมเพื่อหารือทางออก แม้สุดท้ายชุมชนดังกล่าวจะถูกรื้อก็ตาม
รองผู้ว่าราชการกรุงเทพมหานคร.
ต่อมาในปี พ.ศ. 2562 ศานนท์ได้ร่วมงานกับ ชัชชาติ สิทธิพันธุ์ ในนามกลุ่ม Better Bangkok ร่วมกันออกแบบนโยบาย เพื่อสร้างกรุงเทพฯ ให้น่าอยู่ จากนั้นเมื่อชัชชาติลงสมัครรับเลือกตั้งผู้ว่าราชการกรุงเทพมหานครและได้รับเลือกตั้งในอีกสามปีต่อมา ศานนท์ก็ได้รับแต่งตั้งเป็นรองผู้ว่าราชการกรุงเทพมหานคร ดูแลด้านการศึกษา สังคม และงานพาณิชย์ ซึ่งเขาเป็นรองผู้ว่าราชการกรุงเทพมหานครที่อายุน้อยที่สุดในประวัติศาสตร์
หลังได้รับตำแหน่ง ศานนท์กล่าวว่าจะฟื้นฟูโครงการ "บ้านอิ่มใจ" ที่พักชั่วคราวของคนไร้บ้าน กลับมาอีกครั้ง โดยบ้านอิ่มใจเป็นโครงการที่หม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานครเป็นผู้ริเริ่มในปี พ.ศ. 2555 โดยเช่าอาคารการประปานครหลวงแม้นศรีเดิม แต่ได้ยกเลิกสัญญาเช่าอาคารดังกล่าวในปี พ.ศ. 2562 ในสมัย พล.ต.อ. อัศวิน ขวัญเมือง เป็นผู้ว่าฯ กทม. เนื่องจากการใช้พื้นที่ไม่คุ้มค่าเช่าพื้นที่กับสำนักงานทรัพย์สินพระมหากษัตริย์ (ปัจจุบันคือสำนักงานพระคลังข้างที่) ปีละ 28 ล้านบาท และปรับภารกิจเป็นการคัดกรองคนไร้บ้านตามจุดต่าง ๆ ใน กทม. โดยไม่มีการพักค้างคืนแทน
คัฟเวอร์ยู

คัฟเวอร์ยู (#เปลี่ยนทาง ,) เป็นอัลบั้มคัฟเวอร์เพลงชุดแรกของมอร์นิงมูซูเมะ วางจำหน่ายวันที่ 26 พฤศจิกายน พ.ศ. 2551
โดยอัลบั้มนี้นำเพลงทั้งหมดที่เขียนโดยยู อากุ มาขับร้องใหม่โดยสมาชิกของมอร์นิงมูซูเมะรุ่นที่ 5, 6, 7 และ 8
สมาชิก.
รุ่นที่ 5
รุ่นที่ 6
รุ่นที่ 7
รุ่นที่ 8
แฮนดี้ แมนนี่

แฮนดี้ แมนนี่  เป็นการ์ตูนทีวีแอนิเมชันของประเทศแคนาดา ออกอากาศทางช่อง Playhouse Disney และ ดิสนีย์จูเนียร์ สร้างโดย โรเจอร์ บอลเลน และ มาริลีน แซดเลอร์ ฉายตอนแรกเมื่อวันที่ 16 กันยายน 2006 ถึงวันที่ 14 กุมภาพันธ์ 2013
เปิดโลกใบใหญ่ของนายมด

เปิดโลกใบใหญ่ของนายมด หรือ แอ๊นซ์  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2541 ผลิตโดย ดรีมเวิกส์พิกเจอส์ ภาพยนตร์กำกับโดย อีริค ดาร์เนล และทิม จอห์นสัน และแสดงนำโดย วูดดี อัลเลน, ชารอน สโตน, เจนนิเฟอร์ โลเปซ, ซิลเวสเตอร์ สตอลโลน, คริสโตเฟอร์ วอลเคน, แดน แอครอยด์, แอนน์ แบนครอฟต์, แดนนี่ โกลเวอร์ และจีน แฮกแมน
การตอบรับ.
รอตเทนโทเมโทส์รายงานว่าร้อยละ 92 ของผู้วิจารณ์ 93 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.61 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 72 เต็ม 100 คะแนน ซึ่งประเมินโดยผู้วิจารณ์ 26 คน
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายวัฒนา สิทธิวัง ที่พ้นจากตำแหน่งเนื่องจากศาลฎีกามีคำสั่งให้เลือกตั้งใหม่ โดยกำหนดให้มีการเลือกตั้งในวันที่ 10 กรกฎาคม พ.ศ. 2565
ที่มา.
เมื่อวันที่ 27 พฤษภาคม 2565 ศาลฎีกามีคำพิพากษาให้มีการเลือกตั้งสมาชิกสภาผู้แทนราษฎรจังหวัดลำปาง เขตเลือกตั้งที่ 4 ใหม่ ตามที่คณะกรรมการการเลือกตั้งเสนอ เนื่องจากเห็นว่านายวัฒนา สิทธิวัง ส.ส.พรรคพลังประชารัฐในขณะนั้น ได้รับเลือกตั้งมาโดยไม่สุจริตเที่ยงธรรม จากกรณีก่อนหน้านี้ที่กกต.สอบสวนแล้วพบว่า วันที่ 19 มิถุนายน พ.ศ. 2563 ที่บ้านของผู้มีสิทธิเลือกตั้ง ตำบลล้อมแรด อำเภอเถิน จังหวัดลำปาง นางเกี๋ยงมา ปุพพโก ผู้มีสิทธิ์เลือกตั้ง ได้มอบธนบัตรซึ่งเย็บติดกันจำนวน 2 ชุด ชุดละ 300 บาท ให้กับผู้มีสิทธิเลือกตั้งตามที่พรรคเสรีรวมไทยร้องเรียน
ผู้สมัคร.
คณะกรรมการการเลือกตั้ง ได้กำหนดวันรับสมัครรับเลือกตั้งในวันที่ 9 มิถุนายน – 13 มิถุนายน พ.ศ. 2565 ผู้สมัครที่ลงสมัครรับเลือกตั้งมีรายชื่อดังต่อไปนี้
ยาร์ดแอกต์

ยาร์ดแอกต์  เป็นวงดนตรีร็อกสัญชาติอังกฤษ จากลีดส์ โดยสมาชิกวงนั้นประกอบด้วยเจมส์ สมิธ (ร้องนำ, เนื้อร้อง), ไรอัน นีดัม (เบส), แซม ชจิปสโตน (กีตาร์) และเจย์ รัสเซลล์ (กลอง) อัลบัมเปิดตัวของวง "ดิโอเวอร์โหลด" นั้นถูกปล่อยออกมาในวันที่ 21 มกราคม 2565 และเปิดตัวที่อันดับ 2 ในชาร์ตอัลบั้มแห่งสหราชอาณาจักร
รูปแบบดนตรี.
นักวิจารณ์ได้จัดหมวดหมู่เพลงของวงเป็นเพลงโพสต์พังก์ และอินดีร็อก โดยในเพลงมักมีองค์ประกอบที่ได้รับอิทธิพลจากแนวเพลงอิตาโลดิสโกในช่วงคริสต์ทศวรรษ 1970 ฮิปฮอปคริสต์ทศวรรษ 1990
โดยความหมาย และเนื้อเพลงมักกล่าวถึงเรื่องการเมือง อภิปรายไม่เห็นด้วยกับหัวข้อต่างๆ อาทิเช่นทุนนิยม, การแปลงพื้นที่เพื่อเปลี่ยนชนชั้น และชนชั้นทางสังคม ซึ่งใช้วิธีการเล่าแบบ "มุกตลกร้ายและการเล่าเรื่องแบบถากถาง"
สมาชิก.
ปัจจุบัน
อดีต
แกงเทโพ

แกงเทโพ เป็นแกงไทยประเภทแกงชักส้ม มีส่วนผสมประกอบด้วยเครื่องแกงที่ทำมาจากพริกแห้ง ตะไคร้ ข่า รากผักชี พริกไทย หอม กระเทียม เกลือ และกะปิ ปรุงรสด้วยน้ำปลา น้ำส้มมะขาม น้ำตาล ส่วนเนื้อสัตว์นั้นเดิมใส่ปลาเทโพซึ่งเป็นปลาน้ำจืดขนาดใหญ่ไม่มีเกล็ด มักพบในภาคกลางของประเทศไทย ผักที่ใส่มักเป็นผักบุ้งไทยเท่านั้นจึงจะเข้ากัน บางครั้งจึงเรียกว่า แกงเทโพยอดผักบุ้ง แต่ปัจจุบันเนื่องจากปลาเทโพหายากมากขึ้น จึงมักใช้หมูสามชั้นแทนปลา และเรียกว่า แกงหมูเทโพ 
แกงเทโพเป็นแกงที่ใส่กะทิ แกงเทโพภาคใต้นิยมใช้ปลาตากแห้ง แกงกับผักผลไม้ได้หลายอย่าง เช่น ผักบุ้ง สับปะรด กระท้อน แกงเทโพมีลักษณะคล้ายแกงคั่วเพราะใช้พริกแกงชนิดเดียวกันกับแกงคั่ว
แกงเทโพเป็นอาหารโบราณปรากฏอยู่ใน "กาพย์เห่เรือชมเครื่องคาวหวาน" พระราชนิพนธ์ในพระบาทสมเด็จพระพุทธเลิศหล้านภาลัย โดยมีตอนหนึ่งกล่าวถึงแกงเทโพว่า "เทโพพื้นเนื้อท้อง เป็นมันย่องล่องลอยมัน น่าซดรสครามครัน ของสวรรค์เสวยรมย์"
ทูนิกา วาจินาลิส

ทูนิกา วาจินาลิส  เป็นเปลือกของเยื่อเลื่อมซึ่งปกคลุมอัณฑะ เจริญขึ้นมาจากส่วนยื่นวาจินัลของเยื่อบุช่องท้อง โดยเมื่อครั้งวัยทารกในครรภ์ จะเกิดการเคลื่อนลงของอัณฑะจากช่องท้องเข้าสู่ถุงอัณฑะ
หลังจากการเคลื่อนลงนั้น ส่วนของเปลือกซึ่งมีการขยายออกตั้งแต่วงแหวนขาหนีบและช่องท้องไปจนถึงบริเวณใกล้ส่วนบนของอัณฑะจะหายไป ส่วนล่างที่เหลืออยู่จะกลายเป็นถุงปิด ซึ่งทำหน้าที่ปกคลุมพื้นผิวของอัณฑะแต่ละข้าง และเป็นส่วนที่หันเข้ากับพื้นผิวด้านในของถุงอัณฑะ ดังนั้นจึงอาจพิจารณาได้ว่าเป็นผิวด้านใน (visceral lamina) และผิวด้านนอก (parietal lamina)
ผิวด้านใน.
ผิวด้านใน  ปกคลุมพื้นที่ส่วนใหญ่ของอัณฑะและเอพิดิไดมิส โดยเชื่อมต่ออยู่กับอัณฑะด้วยส่วนทบที่ต่างกัน (distinct fold) ส่วนจากขอบด้านหลังของอัณฑะจะหันเข้ากับพื้นผิวด้านในของถุงอัณฑะ
ผิวด้านนอก.
ผิวด้านนอก  เป็นส่วนที่กว้างกว่าผิวด้านใน โดยขยายออกไปทางด้านหน้าและด้านกลางของสายรั้งอัณฑะ ส่วนด้านล่างทอดตัวไปจนถึงด้านใต้ของอัณฑะ พื้นผิวด้านในของทูนิกา วาจินาลิสนั้นเรียบและถูกปกคลุมด้วยชั้นของเซลล์เยื่อบุช่องท้องสวามัสแบบเรียบ พื้นที่ระหว่างผิวด้านนอกและด้านในจะเป็นโพรงของทูนิกา วาจินาลิส
คาวุม วาจินาเล.
คาวุม วาจินาเล  เป็นโพรงของทูนิกา วาจินาลิส อัณฑะจะถูกแขวนลอยอยู่ภายในโพรงคาวุม วาจินาเล ซึ่งจะถูกแบ่งด้วยชั้นด้านในของทูนิกา วาจินาลิส ส่วนด้านหลังจะต่อเนื่องไปจนถึงเอพิดิไดมิส ส่วนที่ขอบด้านข้างจะหันไปด้านหน้าเป็นชั้นด้านนอก และเนื่องจากความกว้างที่มากกว่าชั้นใน จึงทำให้เกิดโพรงที่เรียกว่าคาวุม วาจินาเลขึ้น อัณฑะจะถูกหุ้มด้วยเนื้อเยื่อเส้นใยที่มีความหนา เรียกว่า ทูนิกา อัลบูจิเนีย โดยทูนิกา อัลบูจิเนียจะยื่นเข้าไปภายในอัณฑะและแบ่งอัณฑะออกเป็นกลีบย่อย โดยแต่ละกลีบย่อยจะประกอบด้วยหลอดสร้างอสุจิ ซึ่งขยายออกจากฐานไปสิ้นสุดแบบสุ่มทางยอด
ซน ซ็อก-กู

ซน ซ็อก-กู (เกาหลี: ; เกิด 7 กุมภาพันธ์ พ.ศ. 2526) เป็นนักแสดงชาวเกาหลีใต้ เขามีชื่อเสียงจากบทบาทในละครโทรทัศน์เรื่อง "แมทริโมเนียลเคออส" (2018), "" (2019), "ดี.พี." (2021), และ "มายลิเบอเรชันโนตส์" (2022) รวมถึงภาพยนตร์เรื่อง "นัททิงซีเรียส" (2021) และ "เดอะราวนด์อัป" (2022)
ทูนิกา อัลบูจิเนียของอัณฑะ

ทูนิกา อัลบูจิเนีย  เป็นเนื้อเยื่อเส้นใยที่ทำหน้าที่ปกคลุมอัณฑะ มีลักษณะเป็นเยื่อสีน้ำเงินอมเทาที่แน่น ประกอบด้วยมัดของเนื้อเยื่อเกี่ยวพันเส้นใยสีขาว อันเป็นที่มาของชื่อ "albuginea" ซึ่งสอดประสานกันในทุกทาง
โครงสร้าง.
ทูนิกา อัลบูจิเนียเป็นชั้นของเนื้อเยื่อเส้นใยที่ห่อหุ้มอัณฑะ โดยถูกปกคลุมด้วยทูนิกา วาจินาลิส ยกเว้นในจุดที่เอพิดิไดมิสยึดเกาะกับอัณฑะ และตามแนวขอบด้านหลังซึ่งเป็นบริเวณที่หลอดต่าง ๆ ภายสายรั้งอัณฑะเข้าสู่อัณฑะ โดยทูนิกา อัลบูจิเนียนี้มีความหนากว่าทูนิกา อัลบูจิเนียของรังไข่
ทูนิกา อัลบูจิเนียนั้นรวมเข้ากับทูนิกา วาสคูโลซาบริเวณเหนือเหนือต่อมปล่อยสารของอัณฑะ และที่ขอบด้านหลังจะหันเข้าหาด้านในของต่อม ทำให้เกิดเป็นแนวผนังกั้นแนวตั้งที่ไม่สมบูรณ์ขึ้น เรียกว่า ผนังกลางอัณฑะ (คอร์ปุส ไฮโมริ)
หนุ่มน้อยนักบัลเลต์

หนุ่มน้อยนักบัลเลต์ (; โรมาจิ: "Dansu Dansu Dansūru") เป็นซีรีส์มังงะญี่ปุ่น เขียนเรื่องและวาดภาพโดยจอร์จ อาซากูระ ตีพิมพ์ในนิตยสาร "บิ๊กคอมิกสปิริตส์รายสัปดาห์" นิตยสารมังงะแนว"เซเน็ง"ของสำนักพิมพ์โชงากูกังตั้งแต่เดือนกันยายน พ.ศ. 2558 ได้รับการดัดแปลงเป็นซีรีส์อนิเมะโทรทัศน์โดยสตูดิโอ MAPPA ออกอากาศตั้งแต่เดือนเมษายนถึงเดือนมิถุนายน พ.ศ. 2565 ทางผังรายการ Super Animeism
ให้เสียงโดย: Daiki Yamashita
ให้เสียงโดย: Koki Uchiyama
ให้เสียงโดย: Kaede Hondo
ให้เสียงโดย: Kōhei Amasaki
ให้เสียงโดย: Koutaro Nishiyama
ให้เสียงโดย: Misato Fukuen
ให้เสียงโดย: Jun Inoue
ทูนิกา วาสคูโลซา เทสทิส

ทูนิกา วาสคูโลซา เทสทิส  คือชั้นของหลอดของอัณฑะ ประกอบด้วย ข่ายหลอดเลือดซึ่งถูกยึดเข้าไว้ด้วยกันโดยเนื้อเยื่อร่างแหบาง ๆ
ทำหน้าที่เป็นสิ่งปกคลุมพื้นผิวชั้นในของทูนิกา อัลบูจิเนียและแบ่งกั้นส่วนต่าง ๆ ภายในของอัณฑะ ดังนั้นจึงเป็นดั่งเบ้าภายในของทุกพื้นที่ซึ่งประกอบกันขึ้นเป็นอัณฑะ
ติ่งอัณฑะ

ติ่งอัณฑะ  หรือ ไข่ปลาอุกของมอร์กาญญี  เป็นส่วนเหลือค้างที่หลงเหลืออยู่ของท่อมึลเลอร์ ปรากฏอยู่บนขั้วด้านบนของอัณฑะและยืดเกาะอยู่กับทูนิกา วาจินาลิส โดยพบในร้อยละ 90 ของผู้ชาย
นัยสำคัญทางคลินิก.
การบิด.
ในบางครั้งคราว ติ่งอัณฑะสามารถเกิดการบิด (บิดเป็นเกลียว) ขึ้นได้ ทำให้เกิดอาการปวดอัณฑะข้างเดียว และจำต้องได้รับการผ่าตัดเพื่อคลายออก หนึ่งในสามของผู้ป่วยที่มีภาวะนี้จะมีอาการผิวหนังเปลี่ยนเป็น "จุดสีน้ำเงิน" บนถุงอัณฑะ ซึ่งถือเป็นลักษณะอาการที่เกือบนำไปสู่การวินิจฉัยภาวะดังกล่าวได้โดยพลัน แต่หากมีข้อสงสัยเป็นอย่างสูงกับการวินิจฉัยแยกโรคที่ร้ายแรงเกี่ยวกับการบิดของอัณฑะ จะมีการเก็บชิ้นเนื้อของถุงอัณฑะเพื่อตรวจด้วย การบิดของติ่งอัณฑะจะเกิดขึ้นในช่วงอายุ 0–15 ปี โดยมีช่วงเฉลี่ยที่อายุ 10 ปี
ผนังกลางอัณฑะ

ผนังกลางอัณฑะ  เป็นโครงข่ายของเนื้อเยื่อเกี่ยวพันเส้นใยที่ขยายจากยอดไปยังบริเวณใกล้ส่วนล่างของอัณฑะแต่ละข้าง ด้านบนจะมีความกว้างมากกว่าด้านล่าง
ผนั้งกั้นไม่สมบูรณ์จำนวนมากแพร่ขยายไปยังด้านหน้าและด้านข้างเข้าหาพื้นผิวของอัณฑะ และยึดเกาะเข้ากับทูนิกา อัลบูจิเนีย ทำหน้าที่แบ่งภายในของอัณฑะออกเป็นช่องว่างที่ไม่สมบูรณ์จำนวนหนึ่ง เรียกว่า กลีบย่อย ซึ่งมีรูปทรงลักษณะค่อนข้างเป็นทรงกรวย บริเวณส่วนฐานที่อยู่บนพื้นผิวของอัณฑะกว้าง และเริ่มแคบลงเรื่อย ๆ เมื่อเข้าบรรจบกับผนังกลาง
ผนังกลางยังทำหน้าที่รองรับรีตี เทสทิสและหลอดเลือดของอัณฑะที่ผ่านเข้าและออกจากเนื้อในของอัณฑะ
กลีบย่อยของอัณฑะ

โครงสร้างต่อมของอัณฑะประกอบด้วย กลีบย่อยเป็นจำนวนมาก
ด้านจำนวน ในอัณฑะหนึ่งข้าง แบร์เรสประมาณไว้ที่ 250 กลีบย่อยและเคราส์ประมาณไว้ที่ 400 กลีบย่อย ขณะที่การศึกษาทางกายวิภาคระบุไว้ว่ามีประมาณ 250–290 กลีบย่อยเช่นกัน
กลีบย่อยแต่ละกลีบมีขนาดแตกต่างกันไปตามตำแหน่งที่ตั้ง โดยส่วนที่อยู่ตรงกลางของอัณฑะที่มีขนาดใหญ่และยาวกว่า
กลีบย่อยมีลักษณะเป็นรูปทรงกรวย ฐานอยู่ทางเส้นรอบอวัยวะของอัณฑะ ส่วนปลายอยู่ทางผนังกลางอัณฑะ
แต่ละกลีบย่อยจะอยู่ภายในช่องว่างระหว่างผนังกั้นเส้นใยหนึ่ง ซึ่งขยายจากผนังกลางไปยังทูนิกา อัลบูจิเนีย และประกอกด้วยหลอดขดม้วนหนึ่งถึงสามหลอดหรื่อมากกว่านั้น เรียกว่า หลอดสร้างอสุจิ
ผนังกั้นอัณฑะ

แต่ละกลีบย่อยของอัณฑะจะอยู่ภายในช่องว่างระหว่างผนังกั้นเส้นใยหนึ่ง ซึ่งขยายจากผนังกลางอัณฑะไปยังทูนิกา อัลบูจิเนีย และประกอกด้วยหลอดขดม้วนหนึ่งถึงสามหลอดหรื่อมากกว่านั้น เรียกว่า หลอดสร้างอสุจิ
คูร์กัน

คูร์กัน (#เปลี่ยนทาง ,) เป็นเมืองที่ใหญ่ที่สุดและเป็นศูนย์กลางการปกครองของแคว้นคูร์กัน ตั้งอยู่ทางตอนใต้ของเขตสหพันธ์ยูรัล ประเทศรัสเซีย เมืองคูร์กันมีประชากร 310,911 คน (สำมะโนปี ค.ศ. 2021); #เปลี่ยนทาง ; #เปลี่ยนทาง ; #เปลี่ยนทาง 
สภาพภูมิอากาศ.
คูร์กันมีภูมิอากาศชื้นภาคพื้นทวีป (Humid continental climates) (การแบ่งเขตภูมิอากาศแบบเคิพเพิน "Dfb") โดยได้รับอิทธิพลจากความกดอากาศสูงแถบไซบีเรีย ทำให้มีสภาพอากาศค่อนข้างแห้ง ฤดูหนาวมีอากาศหนาวเย็นแม้ว่าจะไม่รุนแรงตามภูมิอากาศของไซบีเรียทั่วไป ฤดูร้อนมีความแปรปรวนแต่ค่อนข้างปานกลาง แม้ว่าคลื่นความร้อนจะทำให้อุณหภูมิสูงกว่า 26 °C (79 °F) ซึ่งเป็นอุณหภูมิเฉลี่ยสูงสุดในเดือนกรกฎาคม
มากาดัน

มากาดาน (#เปลี่ยนทาง ,) เป็นเมืองท่าและศูนย์กลางการปกครองของแคว้นมากาดัน ประเทศรัสเซีย ตั้งอยู่บนอ่าวนากาเยฟในทะเลโอค็อตสค์ (ภายในอ่าวเทาอิ) และเป็นเมืองที่เป็นเหมือนประตูสู่ภูมิภาคคาลึยมา
สภาพภูมิอากาศ.
มากาดานมีภูมิอากาศแบบไม่มีฤดูแล้งหนาวภาคพื้นสมุทร (การแบ่งเขตภูมิอากาศแบบเคิพเพิน "Dfc") ฤดูหนาวจะยืดเยื้อและหนาวมาก โดยมีอุณหภูมิต่ำกว่าศูนย์ถึงหกเดือน ทำให้ดินยังคงแข็งอย่างถาวร อุณหภูมิเฉลี่ยบนชายฝั่งทะเลโอค็อตสค์อยู่ในช่วง −22 °C (−8 °F) ในเดือนมกราคม ถึง +12 °C (54 °F) ในเดือนกรกฎาคม และอุณหภูมิเฉลี่ยภายในแผ่นดินอยู่ในช่วงตั้งแต่ −38 °C (−36 °F) ในเดือนมกราคม ถึง +16 °C (61 °F) ในเดือนกรกฎาคม เนื่องจากสภาพอากาศที่ชื้นในเดือนตุลาคมและพฤศจิกายน ก้อนหิมะจึงก่อตัวเร็วขึ้น ซึ่งจะคงอยู่ตลอดฤดูหนาว แม้ว่าอิทธิพลจากที่สูงในไซบีเรียจะทำให้ปริมาณหยาดน้ำฟ้าลดลงตลอดหลายเดือนก็ตาม
เครื่องราชอิสริยาภรณ์นักบุญไมเคิลและจอร์จ

เครื่องราชอิสริยาภรณ์นักบุญไมเคิลและจอร์จ  เป็นเครื่องราชอิสริยาภรณ์ของสหราชอาณาจักร สถาปนาขึ้นเมื่อวันที่ 28 เมษายน พ.ศ. 2361 โดยสมเด็จพระเจ้าจอร์จที่ 4 แห่งสหราชอาณาจักร ชื่อเครื่องราชอิสริยาภรณ์ตั้งขึ้นเพื่อเป็นเกียรติแก่อัครทูตสวรรค์มีคาเอลและนักบุญจอร์จ
เครื่องราชอิสริยาภรณ์นี้เดิมถูกสร้างมาเพื่อมอบให้กับเจ้าหน้าที่ทางการทหารในสงครามนโปเลียนและส่วนมากสมาชิกแห่งอิสริยาภรณ์นี้มักเป็นบุรุษ แต่ปัจจุบันเครื่องราชอิสริยาภรณ์นี้พระมหากษัตริย์หรือสมเด็จพระราชินีนาถจะพระราชทานให้กับบุรุษและสตรีทั้งชาวอังกฤษและชาวต่างประเทศที่กระทำคุณประโยชน์อย่างยิ่งในราชการแห่งสหราชอาณาจักรรวมถึงเครือจักรภพ
ประวัติ.
สมเด็จพระเจ้าจอร์จที่ 4 ซึ่งขณะนั้นกำลังเป็นเจ้าชายผู้สำเร็จราชการแทนพระองค์ได้ทรงสร้างเครื่องราชอิสริยาภรณ์นี้เพื่อรำลึกถึงเหล่าอารักขาในหมู่เกาะไอโอเนียนซึ่งขณะนั้นยังอยู่ภายใต้การปกครองของอังกฤษ และเครื่องราชอิสริยาภรณ์นี้ถูกบรรจุลงในรัฐธรรมนูญเมื่อ พ.ศ. 2360 โดยพระราชทานให้แก่ชนพื้นเมืองและเจ้าหน้าที่ในหมู่เกาะไอโอเนียนและเกาะมอลตา รวมถึงเจ้าหน้าที่ทาการทหารในสงครามนโปเลียน ต่อมาใน พ.ศ. 2404 หมู่เกาะไอโอเนียนตกอยู่ภายใต้การปกครองของประเทศกรีซ เครื่องราชอิสริยาภรณ์นี้จึงพระราชทานให้แก่ข้าราชการที่รับใช้เบื้องพระยุคลบาทของพระมหากษัตริย์หรือสมเด็จพระราชินีนาถ และสำหรับผู้กระทำคุณประโยชน์อย่างยิ่งยวดต่อองค์พระมหากษัตริย์หรือสมเด็จพระราชินีนาถ รวมถึงชาวต่างประเทศ ซึ่งผู้ว่าราชการเมืองในสหราชอาณาจักรคือสมาชิกแห่งเครื่องราชอิสริยาภรณ์นี้ และโดยส่วนมากสมาชิกเครื่องราชอิสริยาภรณ์นี้มักเป็นบุรุษ
ต่อมาใน พ.ศ. 2508 มีการแก้กฎหมายให้มีการพระราชทานเครื่องราชอิสริยาภรณ์นี้ให้แก่สตรีเป็นครั้งแรก โดยพระราชทานให้แก่อีฟลิน บาร์ค ในชั้นตริตาภรณ์เมื่อ พ.ศ. 2510
ลำดับชั้น.
เครื่องราชอิสริยาภรณ์นี้มีทั้งสิ้นสามชั้น ดังตารางต่อไปนี้
นิโคตินาไมด์ไรโบไซด์

นิโคตินาไมด์ไรโบไซด์ (Nicotinamide riboside, NR, SR647) เป็นสารประกอบเคมีกลุ่ม ไพริดีน-นิวคลีโอไซด์ ซึ่งเป็นโคเอนไซม์ที่ละลายน้ำได้ คล้ายกับวิตามินบี 3 ทำหน้าที่เป็นสารตั้งต้นของนิโคตินาไมด์อะดินีนไดนิวคลีโอไทด์ หรือ NAD+
เคมี.
นิโคตินาไมด์ไรโบไซด์ (nicotinamide β-riboside หรือ N-ribosylnicotinamide) เป็นไรโบไซด์ที่ถูกเปลี่ยนแปลงโดยเอนไซม์ไรโบซิลนิโคตินาไมด์ไคเนส (ribosylnicotinamide kinase; EC 2.7.1.22) ให้เป็นนิโคตินาไมด์อะดินีนไดนิวคลีโอไทด์ (NAD+) ผ่านทาง นิโคตินาไมด์โมโนนิวคลีโอไทด์ (nicotinamide mononucleotide, NMN):
ATP + N-ribosylnicotinamide → ADP + NMN
ลักษณะเฉพาะ.
นิโคตินาไมด์ไรโบไซด์ (NR) ได้รับการอธิบายครั้งแรกใน พ.ศ. 2487 ว่าเป็น สารเร่งการเจริญเติบโต ("Factor V") ของแบคทีเรีย "Haemophilus influenzae" มีการอธิบายแฟกเตอร์ V ที่ทำให้บริสุทธิ์จากโลหิตว่าประกอบด้วยสารสามชนิดคือ NAD+, NMN และ NR โดยที่ NR เป็นสารที่เร่งการเจริญเติบโตของเชื้อ "H. influenzae" ได้มากที่สุด ในทางตรงกันข้าม "H. influenzae" ไม่เติบโตในอาหารเลี้ยงเชื้อที่มีกรดนิโคตินิก, นิโคตินาไมด์, ทริปโตเฟน หรือกรดแอสปาร์ติก ซึ่งก่อนหน้านี้เคยอธิบายว่าเป็นสารตั้งต้นของ NAD+
ในปี พ.ศ. 2543 การทดสอบในยีสต์ Sir2 แสดงว่า NAD+ ขึ้นอยู่กับเอนไซม์ดีอะซิติเลสของโปรตีนไลซีน โดยการสังเคราะห์ NAD+ ในยีสต์อาจดำเนินการผ่านกรดนิโคตินิกโมโนนิวคลีโอไทด์ (NAMN) เท่านั้น<ref name="doi10.1128/mcb.24.3.1301-1312.2004"></ref><ref name="doi10.1016/s0014-5793(02)02585-1"></ref> ถ้าเอนไซม์สังเคราะห์ NAD+ จากการไฮโดรไลซ์กลูตามีนในยีสต์ถูกขจัดออก ยีสต์ยังคงสามารถเติบโตได้เมื่อมี NR 
ในเวลาต่อมาได้มีการทดลองการแปลงนิโคตินาไมด์ไรโบไซด์เป็น NMN โดยเอนไซม์นิโคตินาไมด์ไรโบไซด์ไคเนส ให้ผลในหลอดทดลอง (in vitro) และในร่างกาย (in vivo)
ศักยภาพการใช้งาน.
จากการศึกษาของศูนย์ข้อมูลเทคโนโลยีชีวภาพแห่งชาติ (NCBI) ในหนูทดลองพบว่านิโคตินาไมด์ไรโบไซด์ สามารถเพิ่มความเข้มข้นของ NAD+ ในเนื้อเยื่อได้ การศึกษาอื่น ๆ แสดงให้เห็นว่าสารประกอบนี้อาจมีผลในการป้องกันโรคอัลไซเมอร์ ซึ่งอาจเนื่องมาจากการเพิ่มขึ้นของ NAD+ ในสมอง นอกจากนี้ยังแสดงให้เห็นว่าการเผาผลาญไขมันในหนูลดลง นอกจากนี้ยังช่วยลดความเสี่ยงของโรคเบาหวานและฟื้นฟูสภาพ อย่างไรก็ตาม ไม่มีผลการทดลองในมนุษย์
แคเรนซ์ เจ้าหนูจอมป่วน

แคเรนซ์ เจ้าหนูจอมป่วน  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องการ์ตูนเน็ตเวิร์ค สร้างโดย สกายเลอร์ เพจ ฉายตอนแรกเมื่อวันที่ 14 เมษายน 2014 ถึงวันที่ 24 มิถุนายน 2018
ยูฟ่าเนชันส์ลีก ฤดูกาล 2022–23 ลีกเอ

ยูฟ่าเนชันส์ลีก ฤดูกาล 2022–23 ลีก เอ เป็นดิวิชันสูงสุดของ ฤดูกาล 2022–23 ของ ยูฟ่าเนชันส์ลีก, ฤดูกาลที่สามของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า. ลีกเอจะจบลงด้วย เนชันส์ลีก รอบสุดท้าย ในเดือนมิถุนายน ค.ศ. 2023 เพื่อกำหนดหาทีมแชมป์ของการแข่งขัน.
ฝรั่งเศส คือแชมป์เก่า.
รูปแบบ.
ลีก เอ ประกอบด้วยสมาชิกยูฟ่าอันดับสูงสุด 16 ชาติใน รายการที่เข้าถึงยูฟ่าเนชันส์ลีก 2022–23 แบ่งออกเป็นสี่กลุ่มกลุ่มละสี่ทีม. แต่ละทีมจะได้ลงเล่นถึงหกแมตช์ภายในกลุ่มของตนเอง, โดยใช้รูปแบบ แบบพบกันหมด เหย้าและเยือน ในเดือนมิถุนายน (วันแข่งขันสี่วัน) และกันยายน ค.ศ. 2022 (วันแข่งขันสองวัน). ผู้ชนะของแต่ละกลุ่มจะได้ผ่านเข้าสู่ ยูฟ่าเนชันส์ลีก 2023 รอบสุดท้าย, และทีมอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2024–25 ลีกบี.
เนชันส์ลีก รอบสุดท้าย จะเกิดขึ้นในเดือนมิถุนายน ค.ศ. 2023 และจะลงเล่นในรูปแบบแพ้คัดออก, ประกอบไปด้วยรอบรองชนะเลิศ, นัดชิงอันดับที่สามและรอบชิงชนะเลิศ. การประกบคู่รอบรองชนะเลิศจะถูกกำหนดโดยวิธีการเปิดตัวการจับสลาก. ประเทศเจ้าภาพจะได้รับการคัดเลือกจากสี่ทีมที่ผ่านการรับรองโดยคณะกรรมการบริหารของยูฟ่า, โดยผู้ชนะในรอบชิงชนะเลิศจะได้ครองแชมป์ยูฟ่าเนชันส์ลีก.
ผู้ชนะสี่กลุ่มจะถูกจับสลากอยู่ในกลุ่มที่มีจำนวนห้าทีมสำหรับ ฟุตบอลชิงแชมป์แห่งชาติยุโรป 2024 รอบคัดเลือก (เพื่อรองรับการแข่งขัน เนชันส์ลีก รอบสุดท้าย).
ทีม.
การเปลี่ยนแปลงทีม.
ด้านล่างนี้คือการเปลี่ยนแปลงทีมของลีก เอ จาก ฤดูกาล 2020–21:
การจัดทีมวาง.
ในฤดูกาล 2022–23 รายการเข้าถึง, ยูฟ่าจัดอันดับทีมต่างๆ ขึ้นอยู่กับ เนชันส์ลีก ฤดูกาล 2020–21 ตารางคะแนนโดยรวม. โถทีมวางสำหรับเฟสลีกจะได้รับการยืนยันวันที่ 22 กันยายน ค.ศ. 2021, และขึ้นอยู่กับการจัดอันดับรายการที่เข้าถึง.
การจับสลากสำหรับเฟสลีกได้จัดขึ้นที่ ศูนย์ประชุมยูฟ่าใน นียง, ประเทศสวิตเซอร์แลนด์เมื่อวันที่ 16 ธันวาคม ค.ศ. 2021, 18:00 CET. แต่ละกลุ่มจะมีหนึ่งทีมที่มาจากแต่ละโถ.
กลุ่ม.
รายชื่อโปรแกรมการแข่งขันแบบต้นฉบับจะยืนยันโดยยูฟ่าในวันที่ 17 ธันวาคม ค.ศ. 2021 ตามมาจากวันที่มีการจับสลาก.
เวลาคือ CEST , เป็นไปตามที่ระบุไว้โดย ยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู.
<section begin=ผู้ทำประตู />
การแข่งขันทั้งหมดมี 126 ประตูที่ทำได้ใน 48 นัด สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<section end=ผู้ทำประตู />
คะแนนโดยรวม.
16 ทีมลีก เอ จะถูกจัดอยู่อันดับที่ 1 ถึง 16 โดยรวมในยูฟ่าเนชันส์ลีก ฤดูกาล 2022–23 เป็นไปตามกฏต่อไปนี้:
หมายเหตุ.
<templatestyles src="Reflist/styles.css" />
คลองบางนางเกรง

คลองบางนางเกรง บ้างเขียนว่า คลองบางนางเกร็ง เป็นคลองลัดทางฝั่งซ้ายของแม่น้ำเจ้าพระยา ในอำเภอพระประแดงและอำเภอเมืองสมุทรปราการ จังหวัดสมุทรปราการ
ประวัติ.
ตามประวัติกล่าวว่าคลองขุดขึ้นในสมัยกรุงศรีอยุธยา ในสมัยสมเด็จพระเจ้าทรงธรรม (ครองราชย์ พ.ศ. 2154–2171) พระองค์ทรงเห็นว่าแผ่นดินตรงปากแม่น้ำเจ้าพระยามีตลิ่งงอกออกไปจึงโปรดให้ขุดคลองแยกจากแม่น้ำเจ้าพระยาเพื่อการสัญจรและขนส่ง ทั้งนี้ยังขุดคลองบางด้วนและคลองบางหมูด้วย โดยฝั่งขวาของแม่น้ำเจ้าพระยาโปรดให้ขุดคลองบางปลากด แผนที่โดยเอ็งเงิลแบร์ท เค็มพ์เฟอร์ พ.ศ. 2223 ปรากฏชื่อของ "Bantianphia" หรือ "บางเจ้าพระยา" เป็นชุมชนปากน้ำหน้าด่านตั้งอยู่ปากคลองบางนางเกรง และยังมีอาคารของทางราชการตั้งอยู่ด้วย
คลองบางนางเกรงมีปัญหาเรื่องมลพิษทางน้ำ เมื่อ่ พ.ศ. 2553 กรีนพีซเอเชียตะวันออกเฉียงใต้ประจำประเทศไทย รายงานว่าตัวอย่างน้ำที่เก็บจากคลองบางนางเกรงพบปนเปื้อนสารโนนิลฟีนอลและไตร-ไอโซ-บิวทิลฟอสเฟต (TiBP) และยังพบทองแดงและนิกเกิลสูงกว่าค่ามาตรฐานน้ำผิวดินของไทยถึง 2 เท่า นอกจากนี้ตัวอย่างตะกอนดินจากคลองบางนางเกร็งยังปนเปื้อนโครเมียม ทองแดง สังกะสี และนิกเกิลสูงที่สุดในตัวอย่างตะกอนดินทั้งหมดที่เก็บในการศึกษาครั้งนี้ โดยค่าสังกะสีและนิกเกิลมีค่าสูงกว่าค่าความเข้มข้นพื้นฐานปกติถึง 30 และ 80 เท่า ตามลำดับ
เมื่อ พ.ศ. 2564 มีการสร้างสถานีสูบน้ำบริเวณคลองบางนางเกรง เป็นจุดที่รองรับน้ำในพื้นที่เทศบาลตำบลบางเมืองและเทศบาลตำบลสำโรงเหนือจากคลองขุดสายย่อยต่าง ๆ ก่อนจะระบายลงสู่แม่น้ำเจ้าพระยา และยังมีเครื่องสูบน้ำ เครื่องคัดแยกวัชพืชและขยะ พร้อมระบบสังเกตการณ์จากกล้องวงจรปิด มาตรวัดระดับน้ำและหอสำหรับเจ้าหน้าที่ โดยมีองค์การบริหารส่วนจังหวัดสมุทรปราการได้ดำเนินการออกแบบก่อสร้างและควบคุมงานเอง แล้วเสร็จเมื่อวันที่ 25 มกราคม พ.ศ. 2564
สถานที่ริมคลอง.
บริเวณปากคลองเป็นที่ตั้งของวัดบางนางเกรง วัดอื่นที่ตั้งอยู่ริมคลองได้แก่ วัดบางด้วนใน และวัดสวนส้ม
คลองชายทะเล

คลองชายทะเล หรือ คลองใหม่ บางทีก็เรียก คลองชลประทาน เป็นคลองที่ขุดเชื่อมระหว่างคลองบางปิ้งที่อำเภอเมืองสมุทรปราการ จังหวัดสมุทรปราการ ไหลขนานชายฝั่งทะเลและถนนสุขุมวิท ผ่านอำเภอบางบ่อไปบรรจบคลองสำโรงที่อำเภอบางปะกง จังหวัดฉะเชิงเทรา ความยาวในเขตจังหวัดสมุทรปราการ 36.850 กิโลเมตร ปัจจุบันยังเป็นที่ตั้งของสถานีสูบน้ำขนาดใหญ่ 7 แห่ง
คลองชายทะเลมีบทบาทสำคัญช่วยป้องกันและแก้ไขปัญหาน้ำท่วม โดยเฉพาะในเขตพื้นที่นิคมอุตสาหกรรมและโรงงานในเขตจังหวัดฉะเชิงเทราและสมุทรปราการ รวมทั้งสนามบินสุวรรณภูมิ ทำหน้าที่เป็นบ่อพักน้ำหรือรับน้ำ กล่าวคือได้ใช้แนวถนนสุขุมวิทเป็นคันกั้นน้ำทะเลที่หนุนท่วมขึ้นมาบนชายฝั่งทะเล และใช้พื้นที่ด้านในของถนนสุขุมวิทเป็นพื้นที่พักน้ำที่ไหลมาจากตอนบน การก่อสร้างสถานีสูบน้ำตามคลองต่าง ๆ เลียบถนนสุขุมวิทตามแนวคลองชายทะเล สามารถระบายน้ำขังออกทะเล 267 ลูกบาศก์เมตรต่อวินาที ทำให้น้ำตามคลองต่าง ๆ ของพื้นที่ด้านบน ไหลลงสู่ด้านล่างได้สะดวกรวดเร็วขึ้น
คลองชายทะเลยังตัดกับสะพานน้ำยกระดับที่สร้างขึ้นจากแนวพระราชดำริของ พระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2546 เปิดใช้อย่างเป็นทางการ เมื่อ พ.ศ. 2553
รายชื่อผู้ถือธงชาติไลบีเรียในโอลิมปิก

รายชื่อผู้ถือธงที่ได้เป็นตัวแทนของประเทศไลบีเรียในการแข่งขันกีฬาโอลิมปิก
ผู้ถือธงจะถือธงประจำชาติของประเทศของตนในพิธีเปิดการแข่งขันกีฬาโอลิมปิก
ทวงคืน

ทวงคืน  เป็นภาพยนตร์ไทยแนวโรแมนติกคอมเมดี-สยองขวัญ ของค่ายเอ็ม พิคเจอร์ส และเลเซอร์แคท เป็นผลงานกำกับภาพยนตร์เรื่องที่ 4 ของวรเวช ดานุวงศ์ ซึ่งยังได้นำแสดงในภาพยนตร์เรื่องนี้ ร่วมด้วยอังศุมาลิน สิรภัทรศักดิ์เมธา, กวี ตันจรารักษ์, สมชาย เข็มกลัด, และ เศรษฐพงศ์ เพียงพอ เข้าฉายในวันที่ 13 กรกฎาคม พ.ศ. 2565
เรือบรรทุกเครื่องบินฮิริว

เรือบรรทุกเครื่องบินฮิริว  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น โดยเธอมีส่วนร่วมในการโจมตีเพิร์ลฮาร์เบอร์, ยุทธการที่เกาะเวก และการทิ้งระเบิดดาร์วิน
เรือฮิริวเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือฮิริวและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์ เครื่องบินดำดิ่งทิ้งระเบิดจากเรือยอร์กทาวน์และเอนเทอร์ไพรซ์ได้จมเรือฮิริว การสูญเสียของฮิริวและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
ตำบลโคกกลาง (อำเภอประทาย)

โคกกลาง เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกกลาง 
การปกครอง.
ตำบลโคกกลาง แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลเมืองโดน

เมืองโดน เป็นตำบลหนึ่งในอำเภอประทาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองโดน ตั้งอยู่ห่างจากอำเภอประทาย ประมาณ 17 กิโลเมตร
การปกครอง.
ตำบลเมืองโดน แบ่งการปกครองออกเป็น 7 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลเมืองปัก

เมืองปัก เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองเมืองปัก และ เทศบาลตำบลปักธงชัย 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลเมืองปัก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
ตำบลตะขบ

ตะขบ เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตะขบ และ องค์การบริหารส่วนตำบลตะขบ 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลตะขบ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
โอริออล

โอริออล หรือ โอเรล (#เปลี่ยนทาง , , lit. "eagle") หรือที่รู้จักในชื่อ โอริออล (Oriol) เป็นนครและศูนย์กลางการปกครองของแคว้นโอริออล ตั้งอยู่บนแม่น้ำโอคา อยู่ห่างจากกรุงมอสโกราว 368 กิโลเมตร (229 ไมล์) ทางทิศตะวันตกเฉียงใต้ เป็นส่วนหนึ่งของเขตสหพันธ์กลางและเขตเศรษฐกิจกลาง
ภูมิศาสตร์.
เขตเวลา.
โอริออลมีเขตเวลาเดียวกับมอสโก (เวลามอสโก) เวลาเทียบกับ UTC คือ +3.00 18
ที่ตั้ง.
โอริออลตั้งอยู่ริมฝั่งแม่น้ำโอคาและแม่น้ำสาขาออร์ลิก ในที่ราบสูงรัสเซียกลางของที่ราบยุโรปตะวันออก ห่างจากมอสโกไปทางตะวันตกเฉียงใต้ประมาณ 368 กิโลเมตร (229 ไมล์)
สภาพภูมิอากาศ.
คีรอฟมีภูมิอากาศแบบไม่มีฤดูแล้งอบอุ่นชื้นภาคพื้นสมุทร (การแบ่งเขตภูมิอากาศแบบเคิพเพิน "Dfb") ฤดูหนาวอากาศหนาวปานกลางและเปลี่ยนแปลงได้ ครึ่งแรกนุ่มนวลกว่า รองลงมามักจะอุ่นขึ้น ฤดูร้อนอากาศอบอุ่น ในปีที่แยกจากกัน อาจมีฝนตกหรือร้อนและแห้งแล้ง
เปนซา

เปนซา (#เปลี่ยนทาง ,) เป็นเมืองที่ใหญ่ที่สุดและศูนย์กลางการปกครองของแคว้นเปนซา ประเทศรัสเซีย ตั้งอยู่ริมฝั่งแม่น้ำซูรา เมืองตั้งอยู่ห่างจากมอสโกไปทางตะวันออกเฉียงใต้ 625 กิโลเมตร (388 ไมล์) จากการสำรวจสำมะโนประชากรปี ค.ศ. 2010 เปนซามีประชากร 517,311 คน ถือเป็นเมืองที่มีประชากรมากเป็นอันดับที่ 38 ของประเทศรัสเซีย
สภาพภูมิอากาศ.
เปนซามีภูมิอากาศชื้นภาคพื้นทวีป (การแบ่งเขตภูมิอากาศแบบเคิพเพิน "Dfb") มีฤดูหนาวที่ยาวนานและฤดูร้อนที่อบอุ่น คลื่นความร้อนในเดือนมิถุนายน กรกฎาคม และสิงหาคม 2010 ทำให้อุณหภูมิจากมาตรฐานเดิมสูงขึ้น 15 °C (27 °F) ในเปนซา 
การขนส่ง.
เปนซาเป็นชุมทางรถไฟสายสำคัญและตั้งอยู่บนทางหลวงหมายเลข M5 ที่เชื่อมระหว่างมอสโกและเชเลียบินสค์ สนามบินเปนซาให้บริการเที่ยวบินภายในประเทศ การขนส่งสาธารณะในพื้นที่ ได้แก่ รถโดยสาร รถเข็น และมาร์ชรุตคา (แท็กซี่แบบมีเส้นทาง)
ตำบลลำนางแก้ว

ลำนางแก้ว เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตะขบ และ เทศบาลตำบลลำนางแก้ว 
การปกครอง ตำบลลำนางแก้ว.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลลำนางแก้ว อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
เรียซัน

เรียซัน (#เปลี่ยนทาง ,) เป็นเมืองที่ใหญ่ที่สุดและศูนย์กลางการปกครองของแคว้นเรียซัน ประเทศรัสเซีย เมืองนี้ตั้งอยู่ริมฝั่งแม่น้ำโอกา ในภาคกลางของรัสเซีย ห่างจากกรุงมอสโกไปทางตะวันออกเฉียงใต้ 196 กิโลเมตร (122 ไมล์) เรียซันเป็นหนึ่งในเมืองที่เก่าแก่ที่สุดของรัสเซีย
จากการสำรวจสำมะโนประชากรปี ค.ศ. 2010 เรียซันมีประชากร 524,927 คน เพิ่มขึ้นจาก 521,560 ในปี พ.ศ. 2545 ทำให้เป็นเมืองที่มีประชากรมากที่สุดอันดับ 33 ของรัสเซีย และเป็นเมืองที่มีประชากรมากที่สุดอันดับ 4 ในภาคกลางของรัสเซีย รองจากมอสโกว โวโรเนจ และยาโรสลาฟล์
เมืองเก่าซึ่งปัจจุบันถูกตั้งชื่อว่า สตาปายาเรียซัน  ตั้งอยู่ 50 กิโลเมตรทางตะวันออกของเรียซันสมัยใหม่ในช่วงปลายยุคกลาง และทำหน้าที่เป็นเมืองหลวงของอาณาเขตของเรียซันจนถึงการรุกรานของมองโกลในจักรวรรดิรุสเคียฟในปี พ.ศ. 1237 ระหว่างการล้อมเรียซัน มันกลายเป็นหนึ่งในเมืองแรกในรัสเซียที่ถูกปิดล้อมและถูกทำลายจนหมดสิ้น ต่อมาเมืองหลวงถูกย้ายไปที่ เพอรีสลาฟล์-รีซานสกี  และต่อมาเปลี่ยนชื่อเป็น เรียซัน ตามคำสั่งของเยกาเจรีนามหาราชินี ในปี ค.ศ. 1778 อย่างไรก็ตาม โอลด์เรียซัน ไม่เคยสร้างขึ้นมาใหม่
เมืองนี้เป็นที่รู้จักในชื่อ เรียซันเครมลิน ซึ่งเป็นพิพิธภัณฑ์ประวัติศาสตร์ พิพิธภัณฑ์พอซฮาโลสติน พิพิธภัณฑ์ศิลปะที่เก่าแก่ที่สุดแห่งหนึ่งในรัสเซีย พิพิธภัณฑสถาน-มรดกนักวิชาการ ไอ.พี. พาฟลอฟ; และพิพิธภัณฑ์การบินระยะไกลเรียซัน
ตำบลบ่อปลาทอง

บ่อปลาทอง เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตะขบ และ เทศบาลตำบลบ่อปลาทอง 
การปกครอง ตำบล บ่อปลาทอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบ่อปลาทอง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
ตำบลธงชัยเหนือ

ธงชัยเหนือ เป็นตำบลแห่งหนึ่งในอำเภอปักธงชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองเมืองปัก และ องค์การบริหารส่วนตำบลธงชัยเหนือ 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลธงชัยเหนือ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลโคกไทย (อำเภอปักธงชัย)

โคกไทย เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกไทย ตั้งอยู่ห่างจากอำเภอปักธงชัย ประมาณ 8 กิโลเมตร
การปกครอง.
ตำบลโคกไทย แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลสำโรง (อำเภอปักธงชัย)

สำโรง เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำโรง ตั้งอยู่ห่างจากอำเภอปักธงชัย ประมาณ 13 กิโลเมตร
การปกครอง.
ตำบลสำโรง แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
กลรักรุ่นพี่

กลรักรุ่นพี่  เป็นซีรีส์ที่สร้างจากนิยายชื่อเดียวกันของ FADDIST หรือ ปอฝอ ที่ประสบความสำเร็จจากการถูกสร้างให้เป็นมินิซีรีส์ในโปรเจกต์ En of Love รักวุ่น ๆ ของหนุ่มวิศวะ ประกอบด้วยซีรี่ย์ย่อย 3 เรื่อง คือ TOSSARA-วิศวะมีเกียร์น่ะเมียหมอ Love Mechanics-กลรักรุ่นพี่ และ เหนือพระราม ซึ่งกลรักรุ่นพี่นั้นออนแอร์เป็นเรื่องที่สองต่อจากเรื่องวิศวะมีเกียร์น่ะเมียหมอ ในปี พ.ศ. 2563 ซึ่งกำกับการแสดงโดย นันทฤทธิ์ ธรรมประชา และ กานต์พิชชา สินเลิศพัฒนะ อำนวยการผลิตโดย Studio Wabi Sabi ต่อมาในปี พ.ศ. 2564 กลรักรุ่นพี่ถูกนำมาขยายเนื้อเรื่องเป็นซีรีส์ภาคเต็มอีกครั้ง ซึ่งกำกับการแสดงโดยผู้กำกับ ผดุง สมาจาร อำนวยการผลิตโดย WeTV และบริษัท ฟิลฟิล์ม จำกัด นำแสดงโดย อานันท์ ว่อง (หยิ่น) และ วนรัตน์ รัศมีรัตน์ (วอร์) โดยเป็นเรื่องราวเกี่ยวกับความรักอันยุ่งเหยิงของหนุ่มวิศวะปีสามอย่าง วี และ มาร์ค หนุ่มวิศวะปีหนึ่ง ที่มีสัมพันธ์ต่อกันจนความรักของทั้งคู่เริ่มก่อตัวขึ้น แต่แล้วก็ต้องสะดุดเมื่อ พลอย แฟนสาวของวีที่คบกันมานานเข้ามาทำให้วีเกิดความสับสน ความไม่ชัดเจนเกิดขึ้นในความสัมพันธ์ จนเหนือรุ่นพี่อีกคนและแพ๊คแฟนเก่าของมาร์คที่หวังจะรีเทิร์นอีกครั้งเข้ามายืนอยู่กลางความสัมพันธ์ที่ซับซ้อนครั้งนี้ 
กลรักรุ่นพี่เป็นซีรีส์หนึ่งในสิบสามเรื่องที่ถูกเปิดตัวขึ้นในโปรเจกต์ "WeTV ORIGINAL REVEAL 2022 LINEUP" ที่จัดขึ้นโดย WeTV ในวันที่ 21 กันยายน พ.ศ. 2565 และมีกำหนดการออกอากาศตอนแรกทาง WeTV และในโรงภาพยนตร์ เมเจอร์ ซีนีเพล็กซ์ รัชโยธิน ในวันที่ 18 มิถุนายน พ.ศ. 2565
ทีมผู้ผลิต นักแสดง และบทบาท.
ด้านล่างนี้คือนักแสดงที่แสดงในซีรีส์
ตำบลดอน (อำเภอปักธงชัย)

ดอน เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอน ตั้งอยู่ห่างจากอำเภอปักธงชัย ประมาณ 10 กิโลเมตร
การปกครอง.
ตำบลดอน แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
จั่วเกิ่ว

จั่วเกิ่ว  หรือ เกิ่วเหฺญิตบ๋าน ("สะพานญี่ปุ่น") เป็นสะพานเดินเท้าที่บนสะพานมีศาลเจ้าตั้งอยู่ สะพานตั้งอยู่ในโห่ยอาน จังหวัดกว๋างนาม ประเทศเวียดนาม สะพานมีความยาว 18 เมตร กว้าง 3 เมตร ปลายตอนเหนือของสะพานมีศาลเจ้าตั้งอยู่ โดยมีทางเข้าศาลอยู่กลางสะพาน
ศาลเจ้าบนจั่วเกิ่วประดับประดาอย่างวิจิตรด้วยสังคโลก ในศาลมีรูปปั้นลิงและสุนัข แทนปีที่เริ่มสร้างและปีนักษัตรที่สร้างเสร็จตามลำดับ ในอดีต ศาลเจ้านี้บูชาเทพเจ้าเจิ๊น หวู และมีเทศกาลฉลองเป็นประจำทุกวันที่ 20 ของเดือน 7 ตามระบบจันทรคติ
ประวัติศาสตร์.
ในศตวรรษที่ 16 มีวาณิชชาวญี่ปุ่นเริ่มมาตั้งรกรากในเมืองท่าโห่ยอาน ในปี 1593 วาณิชกลุ่มหนึ่งสร้างสะพานที่มีหลังคาคลุมข้ามคลอง สะพานสร้างเสร็จในปี 1595 และเป็นทางข้ามเชื่อมต่อชุมชนญี่ปุ่นกับชาวจีนที่อยู่อีกฝั่งหนึ่ง ในปี 1653 ชาวญี่ปุ่นในโห่ยอานสร้างศาลเจ้าบนสะพานเพื่อสงบปีศาจนามาซู (Namazu) ซึ่งเชื่อกันว่าทำให้เกิดแผ่นดินไหว
ในการเดินทางเยี่ยมเยียนโห่ยอานในปี 1719 เหงียน ฟุก จู ตั้งชื่อสะพานว่า "ลายเหวียนเกี่ยว" แปลว่า "สะพานที่ต้อนรับแขกจากไกลโพ้น" ตามปีที่ระบุบนหลังคาหรือบนจารึกที่หัวสะพาน สะพานได้รับการสร้างขึ้นใหม่ในปี 1817 แต่ไม่เป็นที่ทราบแน่ชัดว่าในการนั้นได้สร้างศาลเจ้าใหม่ด้วยหรือไม่ ศาลเจ้ามีบันทึกว่าสร้างใหม่ในปี 1817, 1865, 1915 และ 1986 ซึ่งตลอดทุกครั้งก็จะค่อย ๆ นำเอาองค์ประกอบสถาปัตยกรรมแบบจีนและเวียดนามเข้ามาใช้แทนที่องค์ประกอบแบบญี่ปุ่น
รีชาร์ แฟร็อง

รีชาร์ แฟร็อง (เกิดวันที่ 1 กรกฎาคม พ.ศ. 2505 ที่เมืองรอแดซ) เป็นนักการเมืองฝรั่งเศสและอดีตสมาชิกสมัชชาแห่งชาติฝรั่งเศส เขาดำรงตำแหน่งประธานสมัชชาแห่งชาติฝรั่งเศสตั้งแต่เดือนกันยายน พ.ศ. 2561 ถึงเดือนมิถุนายน พ.ศ. 2565
สโมสรฟุตบอลลิเวอร์พูลในฤดูกาล 2022–23

ฤดูกาล 2022–23 เป็นฤดูกาลที่ 131 ของสโมสรฟุตบอลลิเวอร์พูล และเป็นฤดูกาลที่ 61 ติดต่อกันบนลีกสูงสุดของฟุตบอลอังกฤษ นอกจากจะแข่งขันในลีกในประเทศแล้ว พวกเขายังแข่งขันในรายการเอฟเอคัพ, อีเอฟแอลคัพ, ยูฟ่าแชมเปียนส์ลีก และเอฟเอคอมมิวนิตีชีลด์ ในฐานะผู้ชนะเลิศเอฟเอคัพ
ลิเวอร์พูลเริ่มต้นฤดูกาลด้วยการชนะแชมป์พรีเมียร์ลีก แมนเชสเตอร์ซิตี ด้วยผลประตูรวม 3–1 ในรายการ เอฟเอคอมมิวนิตีชีลด์ โดยเป็นการชนะเลิศครั้งที่ 16 และเป็นถ้วยรางวัลอย่างเป็นทางการใบที่ 68 ของลิเวอร์พูล ซึ่งถือเป็นสถิติสูงสุดของสโมสรฟุตบอลอังกฤษ
"ณ วันที่ 28 พฤษภาคม ค.ศ. 2023"
การแข่งขันก่อนเริ่มฤดูกาลและกระชับมิตร.
ลิเวอร์พูลประกาศทัวร์เอเชียตะวันออกเฉียงใต้ เริ่มต้นด้วยการแข่งขันพบกับคู่แข่ง แมนเชสเตอร์ยูไนเต็ด ในวันที่ 12 กรกฎาคม ที่กรุงเทพมหานคร ต่อด้วยการเดินทางไปสิงคโปร์ เพื่อพบกับ คริสตัลพาเลซ ในวันที่ 15 กรกฎาคม เมื่อวันที่ 16 มิถุนายน ลิเวอร์พูลประกาศนัดการแข่งขันก่อนเริ่มฤดูกาลอีกสองนัด โดยพบกับ แอร์เบ ไลพ์ซิชและสทราซบูร์ และพบกับ เร็ดบุลซัลทซ์บวร์ค ที่ออสเตรียในวันที่ 27 กรกฎาคม
ระหว่างการพักกลางฤดูกาลเนื่องจากมีการแข่งขัน ฟุตบอลโลก 2022 ลิเวอร์พูลประกาศว่าพวกเขาจะเดินทางไปดูไบ เพื่อเข้าร่วมในการแข่งขันกระชับมิตร ดูไบซูเปอร์คัพ โดยพบกับ ลียงกับมิลาน ในวันที่ 11 และ 16 ธันวาคม ตามลำดับ
      ชนะ
      เสมอ
      แพ้
      นัดการแข่งขัน
การแข่งขัน.
พรีเมียร์ลีก.
นัดการแข่งขัน.
      ชนะ
      เสมอ
      แพ้
      นัดการแข่งขัน
นัดการแข่งขันในลีกประกาศเมื่อวันที่ 16 มิถุนายน ค.ศ. 2022 โดยเริ่มต้นการแข่งขันในวันที่ 6 สิงหาคม
เอฟเอคัพ.
สโมสรเข้าการแข่งขันรายการนี้ในรอบสามและจับสลากพบกับ วุลเวอร์แฮมป์ตันวอนเดอเรอส์ ในเกมเหย้า
      ชนะ
      เสมอ
      แพ้
      นัดการแข่งขัน
อีเอฟแอลคัพ.
      ชนะ
      เสมอ
      แพ้
      นัดการแข่งขัน
เอฟเอคอมมิวนิตีชีลด์.
ในฐานะผู้ชนะเลิศ เอฟเอคัพ ฤดูกาล 2021–22 ลิเวอร์พูลจะพบกับ แมนเชสเตอร์ซิตี ซึ่งเป็นผู้ชนะเลิศ พรีเมียร์ลีก ฤดูกาล 2021–22 ปกติแล้วจะแข่งขันที่สนามกีฬาเวมบลีย์ แต่ในฤดูกาลนี้จะแข่งขันที่คิงเพาเวอร์สเตเดียมของเลสเตอร์ซิตี เพื่อหลีกเลี่ยงการแข่งขัน ยูฟ่ายูโรหญิง 2022
ยูฟ่าแชมเปียนส์ลีก.
ลิเวอร์พูลเข้าร่วมการแข่งขันในรอบแบ่งกลุ่ม
รอบแบ่งกลุ่ม.
การจับสลากรอบแบ่งกลุ่มจัดขึ้นเมื่อวันที่ 25 สิงหาคม ค.ศ. 2022 และตารางการแข่งขันก็ประกาศในอีกสองวันถัดมา
รอบแพ้คัดออก.
ลิเวอร์พูลเข้าสู่รอบแพ้คัดออกในฐานะรองแชมป์กลุ่ม
รอบ 16 ทีมสุดท้าย.
การจับสลากรอบ 16 ทีมสุดท้าย จัดเมื่อวันที่ 7 พฤศจิกายน ค.ศ. 2022 โดยลิเวอร์พูลพบกับ เรอัลมาดริด ซึ่งทั้งสองทีมเคยพบกันครั้งล่าสุดในนัดชิงชนะเลิศ 2022
สถิติ.
ลงเล่น.
ผู้เล่นที่ไม่ได้ลงเล่นจะไม่มีในรายชื่อนี้
 "ณ วันที่ 15 พฤษภาคม ค.ศ. 2023"
 "ณ วันที่ 15 พฤษภาคม ค.ศ. 2023"
 "ณ วันที่ 15 พฤษภาคม ค.ศ. 2023"
 "ณ วันที่ 15 พฤษภาคม ค.ศ. 2023"
 "ณ วันที่ 15 พฤษภาคม ค.ศ. 2023"
พวกปฏิกิริยา

พวกปฏิกิริยา  คือ บุคคลที่มีแนวคิดแบบ "ปฏิกิริยา" (reaction) กล่าวคือ อนุรักษนิยมแบบสุดโต่ง (extreme conservativism) หรือขวาจัด (extreme rightism) และไม่เห็นด้วยกับความเปลี่ยนแปลงทางการเมืองหรือทางสังคม พวกปฏิกิริยามีแนวคิดที่สนับสนุนการย้อนกลับไปสู่ "สถานะเดิมก่อนหน้านี้" (status quo ante) กล่าวคือ ย้อนความเปลี่ยนแปลงที่เกิดขึ้น เพื่อหวนคืนสู่อดีตกาลก่อนการเปลี่ยนแปลงนั้น บุคคลเหล่านี้ได้ชื่อว่า "ปฏิกิริยา" เพราะมีปฏิกิริยาต่อสิ่งที่ผู้อื่นมองว่าเป็นความก้าวหน้า แนวคิดแบบพวกปฏิกิริยาเรียกว่า ปฏิกิริยานิยม (reactionism)
ในแง่ประวัติศาสตร์ คำว่า "พวกปฏิกิริยา" เกิดขึ้นครั้งแรกในการปฏิวัติฝรั่งเศส โดยใช้เรียกกลุ่มคนในปลายคริสต์ศตวรรษที่ 18 ที่พยายามจะนำพาสังคมให้กลับไปสู่ยุคเดิมที่มีระบอบกษัตริย์หลังจากที่เกิดการปฏิวัติฝรั่งเศส
การเป็นพวกปฏิกิริยามักถูกมองในแง่ลบ น้อยคนจะเรียกขานตนเองว่าเป็นพวกปฏิกิริยา และคำว่า "พวกปฏิกิริยา" มักใช้เป็นคำประณามมากกว่าคำชื่นชม
สะพานชาฮี

สะพานชาฮี , สะพานมุนิม ข่าน , สะพานอักบรี  หรือ สะพานโมกุล เป็นสะพานที่สร้างขึ้นในศตวรรษที่ 16 ข้ามแม่น้ำโคมตี ในเชานปุระ รัฐอุตตรประเทศ ประเทศอินเดีย
จักรพรรดิโมกุล อักบัร มีดำริให้สร้างสะพานชาฮีขึ้น สะพานสร้างแล้วเสร็จในราว 1568–69 ภายใต้การควบคุมของมุนิม ข่าน สะพานใช้เวลาสร้างสี่ปี และออกแบบโดยสถาปนิกสัญชาติอัฟกัน อัฟซัล อะลี (Afzal Ali)
บุพเพร้อยร้าย

บุพเพร้อยร้าย (อังกฤษ: A Cunning Destiny) เป็นละครโทรทัศน์ไทย แนวโรแมนติก-คอมเมดี ผลิตโดย บริษัท บรอดคาซท์ ไทย เทเลวิชั่น จำกัด บทประพันธ์โดย อินเอวา บทโทรทัศน์โดย วรกร นำแสดงโดย พงศกร เมตตาริกานนท์, ทิฆัมพร ฤทธิ์ธาอภินันท์ กำกับการแสดงโดย สมุทร น่วมเศรษฐี ออกอากาศทุกวัน พุธถึงพฤหัสบดี ระหว่างวันที่ 26 พฤษภาคม ถึง 14 กรกฎาคม พ.ศ. 2565
งานสร้าง.
ละครเรื่อง บุพเพร้อยร้าย ได้ทำการลองเสื้อผ้าหรือฟิตติ้งเสื้อผ้านักแสดงเมื่อวันพฤหัสบดีที่ 15 ตุลาคม พ.ศ. 2563 กระทั่งวันศุกร์ที่ 6 พฤศจิกายน พ.ศ. 2563 บรรดานักแสดงและทีมงานได้มานั่งอ่านบทละครทำความเข้าใจในตัวละครก่อนเปิดกล้องถ่ายทำ โดยละครเรื่อง บุพเพร้อยร้าย ได้จัดบวงสรวงใหญ่ก่อนออกอากาศจริงที่ โรงถ่ายหนองแขม เมื่อวันศุกร์ที่ 13 พฤษภาคม พ.ศ. 2565
ฟุตบอลทีมชาติจักรวรรดิรัสเซีย

ฟุตบอลทีมชาติจักรวรรดิรัสเซีย เป็นตัวแทนฟุตบอลทีมชาติของจักรวรรดิรัสเซียใน ค.ศ. 1910 ถึง 1914
ประวัติ.
จักรวรรดิรัสเซียเริ่มแข่นขันอย่างไม่เป็นทางการครั้งแรกในเดือนตุลาคม ค.ศ. 1910 ต่อทีมชาติโบฮีเมีย ซึ่งชนะที่ 5–4 สหภาพฟุตบอลรัสเซียทั้งปวง (All-Russian Football Union) ได้รับการจัดตั้งขึ้นในเดือนมกราคม ค.ศ. 1912 และเข้าเป็นสมาชิกฟีฟ่าในปีเดียวกัน การแข่งขันในระดับนานาชาติครั้งแรกของจักรวรรดิรัสเซียคือการแข่งขันรอบสองต่อทีมชาติฟินแลนด์ในโอลิมปิกฤดูร้อน 1912 ที่สต็อกโฮล์ม ถึงแม้ว่าฟินแลนด์ในเวลานั้นอยู่ภายใต้การควบคุมของรัสเซียก็ตาม
การพัฒนาของฟุตบอลลีกในรัสเซียหยุกชะงักลงจากการปะทุของสงครามโลกครั้งที่หนึ่งใน ค.ศ. 1914 มีการวางแผนพบปะกับทีมชาติเยอรมนีและทีมชาติฝรั่งเศสในฤดูใบไม้ผลิ ค.ศ. 1915 แต่ต้องล้มเลิกไป ผู้เล่นจำนวนมากถูกฆ่าในสงครามและผู้เล่นอีกกลุ่มหนีไปต่างประเทศหลังการปฏิวัติรัสเซียใน ค.ศ. 1917 ทำให้มีการจัดตั้งฟุตบอลทีมชาติสหภาพโซเวียตในเดือนสิงหาคม ค.ศ. 1923 ซึ่งทางฟีฟ่ายอมรับเป็นทีมที่สืบทอดจากฟุตบอลทีมชาติจักรวรรดิรัสเซีย
ดราก้อนบอล ซูเปอร์ Super Hero

ดราก้อนบอล ซูเปอร์ Super Hero  เป็นภาพยนตร์แอนิเมชันแอ็คชั่นจากประเทศญี่ปุ่น จากการ์ตูนญี่ปุ่น ดราก้อนบอล เป็นภาพยนตร์ลำดับที่ 21
เนื้อเรื่อง.
กองทัพโบว์แดงได้ถูกซง โกคูทำลายลงไปแล้ว แต่ผู้สืบทอดจิตวิญญาณของกองทัพโบว์แดงก็ได้สร้างสุดยอดมนุษย์ดัดแปลงขึ้นมาสองตัว นั่นคือแกมม่า 1 และแกมม่า 2 มนุษย์ดัดแปลงสองตัวนี้เรียกตัวเองว่า "ซูเปอร์ฮีโร่" พวกเขาเริ่มโจมตีพิคโกโร่ โกฮัง รวมถึงคนอื่น ๆ และยังจับตัว ปัง ลูกสาวของโกฮังไปเพื่ออะไรบางอย่าง งานนี้ยอดคุณพ่อต้องปลุกพลังไซย่าเพื่อช่วยลูกสาวสุดที่รักจากวายร้าย และร่วมมือกับอาจารย์อย่าง พิคโกโร่ ในชุดออกศึกแสนคุ้นเคย
หลานของ ดร. เกโร่
ลูกชายของ ผู้บัญชาการเรด
เลขาของมาเจนต้า
เมซีเย 15

เมซีเย 15 (รู้จักในชื่อ เอ็ม 15 หรือ เอ็นจีซี 7078; หรือ M15 หรือ NGC 7078) เป็นกระจุกดาวทรงกลมที่ตั้งอยู่ในกลุ่มดาวม้าบิน 
การค้นพบและการสังเกต.
ถูกค้นพบโดย ฌ็อง-ดอมีนิก มาราลดี ใน ค.ศ. 1746 ต่อมาชาร์ล เมซีเย ได้จัดหมวดหมู่ใน ค.ศ. 1764 เอ็ม 15 มองเห็นได้ด้วยตาเปล่าถ้ามีท้องฟ้าใส ดูเหมือนเนบิวลาหรือดาวไม่ชัดในกล้องสองตาหรือกล้องโทรทรรศน์ขนาดเล็ก ต้องการกล้องโทรทรรศน์ขนาด 6 นิ้วขึ้นไปเพื่อมองเห็นดาวฤกษ์ ดาวสมาชิกสว่างที่สุดมีขนาดความส่องสว่างปรากฏ 12.6
ลักษณะ.
ตั้งอยู่ห่างจากโลกประมาณ 35,700 ปีแสง และมีขนาดเส้นผ่าศูนย์กลาง 175 ปีแสง มีขนาดความส่องสว่างปรากฏ 6.2 อายุประมาณ 12.5±1.3 พันล้านปี เอ็ม 15 เป็นหนึ่งในกระจุกดาวที่อัดแน่นที่สุดในทางช้างเผือก เป็นไปได้ว่า เอ็ม 15 มีหลุมดำที่ศูนย์กลาง 
เอ็ม 15 มีชื่อเสียงเพราะมีดาวแปรแสง 112 ดวงและพัลซาร์ 8 ดวง นอกจากนั้น เอ็ม 15 มี พีซ 1 (รู้จักในชื่อ K648) เป็นเนบิวลาดาวเคราะห์ในกระจุกดาวทรงกลมซึ่งถูกค้นพบเป็นแห่งแรกเมื่อ ค.ศ. 1928 ตั้งแต่นั้นนักดาราศาสตร์ค้นพบเนบิวลาดาวเคราะห์อยู่ภายในกระจุกดาวทรงกลมอีกเพียง 3 แห่ง
แหล่งกำเนิดรังสีเอกซ์.
นักดาราศาสตร์ได้ค้นพบแหล่งกำเนิดรังสีเอกซ์สองแห่งที่ตั้งอยู่ที่ เอ็ม 15 ชื่อ เมซีเย 15 เอกซ์-1 และเมซีเย 15 เอกซ์-2
โกปปาอีตาเลีย 2022 นัดชิงชนะเลิศ

โกปปาอีตาเลีย 2022 นัดชิงชนะเลิศ เป็นการตัดสินหาผู้ชนะของ โกปปาอีตาเลีย ฤดูกาล 2021–22, ซึ่งเป็นการแข่งขันฟุตบอลถ้วยหลักของประเทศอิตาลีเป็นฤดูกาลที่ 75 ของ โกปปาอีตาเลีย. ครั้งนี้ลงเล่นในวันที่ 11 พฤษภาคม ค.ศ. 2022 ระหว่าง ยูเวนตุส และ อินแตร์นาซีโอนาเล.
อินแตร์นาซีโอนาเล ชนะนัดนี้ 4–2 หลัง ต่อเวลาพิเศษ เป็นแชมป์โกปปาอีตาเลียสมัยที่แปดของพวกเขา. ในฐานะทีมที่ชนะเลิศ, พวกเขาจะได้สิทธิ์สำหรับ ซูแปร์โกปปาอีตาเลียนา 2022 พบกับทีมแชมเปียนส์ของ เซเรียอา ฤดูกาล 2021–22.
ภูมิหลัง.
นี่จะเป็น แดร์บีดีตาเลีย ครั้งที่สามในนัดชิงชนะเลิศโกปปาอีตาเลีย, หลังจากปี 1959 และ 1965, ทั้งสองครั้งชนะโดยยูเวนตุส. นี่เป็นดาร์บี้แมตช์ครั้งที่สี่ของฤดูกาล 2021–22, กับลีกเสมอหนึ่งครั้งและชนะสองครั้งสำหรับ อินแตร์นาซีโอนาเล, รวมไปถึง ซูแปร์โกปปาอีตาเลียนา 2021.
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงเป็นชื่อแรก (H: เหย้า; A: เยือน)."
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ตำบลตูม (อำเภอปักธงชัย)

ตูม เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตูม ตั้งอยู่ห่างจากอำเภอปักธงชัย ประมาณ 13 กิโลเมตร
การปกครอง.
ตำบลตูม แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลงิ้ว (อำเภอปักธงชัย)

งิ้ว เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลงิ้ว ตั้งอยู่ห่างจากอำเภอปักธงชัย ประมาณ 5 กิโลเมตร
การปกครอง.
ตำบลงิ้ว แบ่งการปกครองออกเป็น 15 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลสะแกราช

สะแกราช เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสะแกราช ตั้งอยู่ห่างจากอำเภอปักธงชัย ประมาณ 15 กิโลเมตร
การปกครอง.
ตำบลสะแกราช แบ่งการปกครองออกเป็น 15 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลภูหลวง

ภูหลวง เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลภูหลวง ตั้งอยู่ห่างจากอำเภอปักธงชัย ประมาณ 16 กิโลเมตร
การปกครอง.
ตำบลภูหลวง แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ทรินิตี (บอยแบนด์)

ทรินิตี (อังกฤษ: TRINITY) เป็นบอยแบนด์สัญชาติไทย สังกัดโฟร์โนล็อค ซึ่งก่อตั้งวงขึ้นในช่วงปลายปี พ.ศ. 2562 หลังจากโปรเจ็กต์พิเศษ ไนน์บายนายสิ้นสุดลง โดยสมาชิกทั้งหมดของวงเป็นอดีตสมาชิกของไนน์บายนาย
สมาชิก.
สมาชิกในวงประกอบด้วย ศิวกร อดุลสุทธิกุล , ลภัส งามเชวง และ จักริน กังวานเกียรติชัย และมีอดีตสมาชิกคือ ธีรดนย์ ศุภพันธุ์ภิญโญ ซึ่งออกจากวงในเดือนสิงหาคม พ.ศ. 2564 โฟร์โนล็อค ต้นสังกัดระบุว่า วงจะดำเนินต่อไปโดยมีสมาชิกสามคน ต่อมาในเดือนธันวาคม 2566 เติร์ด ลภัส ได้สิ้นสุดสัญญาและตัดสินใจไม่ต่อสัญญากับทางค่ายเพื่อออกไปเปิดค่ายของตัวเอง จากนั้นในวันพฤหัสบดีที่ 29 กุมภาพันธ์ 2567 ค่ายโฟร์โนล็อคได้ร่อนจดหมายประกาศการสิ้นสุดสัญญาของ ปอร์เช่ ศิวกร และแจ๊คกี้ จักริน และยุติบทบาทค่ายเพลงการดูแลศิลปินอย่างเป็นทางการ อย่างไรก็ตามสมาชิกทั้ง 3 คนยังคงสถานะการเป็นสมาชิกวงและลิขสิทธิ์ทั้งหมดของวงยังคงอยู่ภายใต้การดูแลของค่าย
ตำบลสุขเกษม

สุขเกษม เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสุขเกษม ตั้งอยู่ห่างจากอำเภอปักธงชัย ประมาณ 15 กิโลเมตร
การปกครอง.
ตำบลสุขเกษม แบ่งการปกครองออกเป็น 11 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลเกษมทรัพย์

เกษมทรัพย์ เป็นตำบลหนึ่งในอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเกษมทรัพย์ ตั้งอยู่ห่างจากอำเภอปักธงชัย ประมาณ 11 กิโลเมตร
การปกครอง.
ตำบลเกษมทรัพย์ แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลสระพระ

สระพระ เป็นตำบลแห่งหนึ่งในอำเภอพระทองคำ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลสระพระ และ เทศบาลตำบลพระทองคำ 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลสระพระ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา